CELEX: 62015CN0078
Language: sk
Date: 2015-02-20 00:00:00
Title: Vec C-78/15: Návrh na začatie prejudiciálneho konania, ktorý podal Oberlandesgericht Düsseldorf (Nemecko) 20. februára 2015 – Colena AG/Deiters GmbH

26.5.2015   
            
            
               SK
            
            
               Úradný vestník Európskej únie
            
            
               C 171/16
            
         Návrh na začatie prejudiciálneho konania, ktorý podal Oberlandesgericht Düsseldorf (Nemecko) 20. februára 2015 – Colena AG/Deiters GmbH
   (Vec C-78/15)
   (2015/C 171/18)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberlandesgericht Düsseldorf
   
      Účastníci konania pred vnútroštátnym súdom
   
   
      Žalobkyňa: Colena AG
   
      Žalovaná: Deiters GmbH
   
      Prejudiciálne otázky
   
   
               1.
            
            
               Ide v prípade kontaktných šošoviek s motívom bez dioptrií, ktoré sú zložené z kopolymérov a vody (hydrogél), o kozmetický výrobok („látka“ alebo „zmes“) v zmysle článku 2 ods. 1 písm. a) nariadenia (ES) č. 1223/2009 (1), ktorý je určený na kontakt s rôznymi vonkajšími časťami ľudského tela?
            
         
               2.
            
            
               Uplatní sa nariadenie (ES) č. 1223/2009 aj v prípade, ak výrobok, ktorý nespĺňa požiadavky článku 2 ods. 1 písm. a) tohto nariadenia, podľa hlavného účelu použitia predstavuje pre bežne informovaného, pozorného a obozretného priemerného spotrebiteľa kozmetický výrobok, napríklad aj tým, že na jeho obale sa nachádza informácia, že ide o „Cosmetic eye accessories are governed by the EU Cosmetics Directive“ (očné kozmetické doplnky podliehajúce smernici (EÚ) o kozmetických výrobkoch) alebo „Colour eye accessories are governed by the EU Cosmetics Directive“ [farebné očné kozmetické doplnky podliehajúce smernici (EÚ) o kozmetických výrobkoch]?
            
         
      (1)  Nariadenie Európskeho parlamentu a Rady (ES) č. 1223/2009 z 30. novembra 2009 o kozmetických výrobkoch (Ú. v. EÚ L 342, s. 59).